വീട്ടുകാരെയും വിരുന്നുകാരേയും വട്ടം കറക്കാം ഭാര്യയ്ക്ക് വേണ്ടി കറങ്ങുന്ന വീട് നിര്മ്മിച്ച് താരമായി ഭര്ത്താവ് സരജേവോ : പ്രണയിനികള്ക്കായി എന്തും ചെയ്യുന്നവരാണ് കാമുകന്മാര്. കാമുകിയായ മുംതാസിനായി താജ്മഹല് നിര്മ്മിച്ച ഷാജഹാന് ഇതിന്റെ ഉത്തമ ഉദാഹരണമായി നമുക്ക് മുന്പില് ഉണ്ട്. സ്നേഹത്തിന്റെയും ത്യാഗത്തിന്റെയും സ്മാരകമെന്നാണ് താജ്മഹല് അറിയപ്പെടുന്നത്. എന്നാല് ഇപ്പോള് ഭാര്യയ്ക്കായി ഭര്ത്താവ് നിര്മ്മിച്ച വീടാണ് ലോകത്തിന് അത്ഭുതമാകുന്നത്. ബോന്സാനിയ സ്വദേശിയായ വോജിന് കുസിക് എന്ന 72 കാരനും, അദ്ദേഹം നിര്മ്മിച്ച വീടുമാണ് ഇപ്പോള് ചര്ച്ചയാകുന്നത്. സാധാരണത്തേതില് നിന്നും വ്യത്യസ്തമായി കറങ്ങുന്ന വീടാണ് അദ്ദേഹം ഭാര്യ ലുബിക്കയ്ക്കായി നിര്മ്മിച്ച് നല്കിയത്. ഭാര്യയുടെ എല്ലാ ആവശ്യങ്ങളും പൂര്ത്തികരിക്കുകയായിരുന്നു കറങ്ങുന്ന വീടിലൂടെ ലക്ഷ്യമിട്ടിരുന്നതെന്ന് വോജിന് പറയുന്നു. ബിസിനസ്കാരനായ വോജിന് തന്റെ ബിസിനസ്സ് മക്കളെ ഏല്പ്പിച്ച ശേഷമായിരുന്നു വീട് നിര്മ്മാണത്തിലേക്ക് തിരിഞ്ഞത്. ബിസിനസ് വിട്ടതോടെ ധാരാളം സമയം ലഭിച്ചു. ഈ സമയമെല്ലാം ഭാര്യയുടെ ആഗ്രഹങ്ങള് പൂര്ത്തീകരിക്കാനായിരുന്നു അദ്ദേഹം താത്പര്യപ്പെട്ടിരുന്നത്. ഇതേ തുടര്ന്നാണ് കറങ്ങുന്ന വീട് നിര്മ്മിക്കാനുള്ള തീരുമാനം. കിടപ്പുമുറികള് സൂര്യന് അഭിമുഖമായി വരുന്ന രീതിയില് ഒരു വീട് വേണമെന്നായിരുന്നു ലുബിക്കയുടെ ആവശ്യം. എന്നാല് ഇങ്ങിനെ ചെയ്യുമ്ബോള് മുന്വശത്തുകൂടി വീട്ടിലേക്ക് വരുന്നവരെ കാണാന് സാധിക്കില്ലെന്ന് ലുബിക്ക പരാതിയും പറഞ്ഞു. എങ്ങിനെ ഇതിനൊരു പരിഹാരം കാണുമെന്ന് ചിന്തിച്ചിരുന്നപ്പോഴാണ് കറങ്ങുന്ന വീടെന്ന ആശയം വോജിന്റെ മനസ്സില് ഉദിച്ചത്. താമസിച്ചിരുന്ന വീട്ടില് ചില മാറ്റങ്ങള് വരുത്തിയായിരുന്നു കറങ്ങുന്ന വീടിന്റെ നിര്മ്മാണം. ഗുണമേന്മയേറിയ മരത്തടികളും മറ്റും ഉപയോഗപ്പെടുത്തിയാണ് വീട് നിര്മ്മിച്ചിരിക്കുന്നത്. ഇപ്പോള് ഭാര്യയുടെ ആഗ്രഹം പോലെ സൂര്യനെ അഭിമുഖീകരിച്ചുള്ള കിടപ്പുമുറികളാണ് വീടിന് ഉള്ളത് മുന്ഭാഗത്തു കൂടി വരുന്നവരെയും കാണാം. വേണമെങ്കില് വീട്ടുകാരെ അകത്തിരുത്തി വട്ടം കറക്കാമെന്നും അദ്ദേഹം പറയുന്നു.